id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id id id ms id id id id ms id id ms id id id id ms id id id ms id id id ms id ms ms id id id id ms id id id ms id id id ms id id id ms id ms id id ms id ms ms id id ms ms en en en en id id id id id en id id jv ms id id it es id id en id ms ms ms ms ms ms
Aksi Seks Stealthing, Bentuk Serangan Seksual, Wanita Kena Ambil Tahu!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Isu Kesihatan Mental Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Cabut Kondom Tanpa Izin Ketika Bersetubuh Dikira Serangan Seksual, Wanita Kena Ambil Tahu Ini!
Ditulis oleh Asyikin Md Isa Disemak pada 09/12/2020
Disemak secara perubatan oleh Dr. Joseph Tan
Ada aksi seks baharu yang dikenali sebagai stealthing. Tapi tahukah anda, perlakuan tersebut dianggap sebarang serangan seksual? Ini penjelasan yang perlu anda fahami.
Aksi seks vs serangan seksual
Banyak nama pelik yang digunakan bagi menggambarkan aksi seks yang dilakukan semasa hubungan seksual.
Ada satu trend terbaharu dikenali sebagai stealthing. Ia adalah 1 aksi mencabut kondom yang dipakai ketika hubungan seksual berjalan tanpa pengetahuan pasangan.
Dalam penerangan mudah, ia dilakukan secara curi-curi, seperti mencuri.
Perlakuan seks itu pada dasarnya dianggap sebagai 1 bentuk serangan seksual yang berisiko bagi kedua-dua pasangan, terutamanya wanita.
Anda mungkin rasa seperti pertama kali mendengarnya, kan? Hakikatnya aksi seks tersebut sudah lama wujud, cuma kali ini ia diberikan nama baharu.
Malahan di Malaysia sendiri pernah wujud kes kondom dicabut semasa hubungan seks berlaku pada tahun 2019.
Istilah stealthing digunakan kerana ia kedengaran lebih berbahaya berbanding ‘serangan seksual’ yang pada kebanyakan individu adalah perkara biasa.
Mengapa aksi seks stealthing dianggap serangan seksual?
Apabila anda bersetuju melakukan hubungan seks, ini bermakna anda menunjukkan minat dengan tindakan tertentu berdasarkan keadaan yang dipersetujui.
Pun begitu, sekiranya si suami mengubah salah satu syarat ini, ia bukan lagi hubungan intim yang mendapat persetujuan bersama.
Dalam stealthing, anda mempersetujui untuk melakukan seks dengan kondom.
Sekiranya pasangan menanggalkan kondom tanpa memberitahu dan tidak mendapat persetujuan bagi melakukan seks tanpa kondom, ia sekali gus dianggap sebagai seks yang tidak dipersetujui.
Awas! Melakukan aksi seks tanpa persetujuan adalah serangan seksual atau pemerkosaan.
Dalam perspektif hubungan seks yang selamat, tindakan menanggalkan kondom tanpa pengetahuan pasangan mempunyai implikasi besar terhadap risiko kehamilan atau jangkitan penyakit kelamin (STD).
Kenapa aksi seks stealthing dilakukan?
Mesti anda tertanya-tanya mengapa perlakuan seks sebegitu dilakukan, kan? Pada dasarnya, tiada sebarang alasan yang baik untuk melakukannya.
Hubungan seks adalah 1 aksi intim bagi kebanyakan individu sama ada secara fizikal atau emosi. Manakala stealthing adalah perbuatan yang mengkhianati kepercayaan si isteri.
Ia boleh menyebabkan pasangan anda berasa marah, ditipu, malu, takut bahkan mungkin mengalami trauma.
Pun begitu, berikut adalah beberapa alasan yang diberikan oleh individu yang cuba untuk melakukan aksi seks yang tidak bermoral ini:
Tidak gemar memakai kondom
Berasa berhak untuk melakukan ejakulasi dalam faraj pasangan, tanpa menghiraukan persetujuan asal
Mempunyai sikap mementingkan kepuasan diri sendiri
Tidak menghiraukan perasaan atau keselamatan pasangan
Berasakan mereka mempunyai kuasa lebih tinggi daripada pasangan
Menganggap ia tindakan lucu atau sengaja mahu memalukan pasangan
Menganggap tindakan tersebut baik untuk memuaskan pasangan atau lebih seksi
Hakikatnya, sebab yang diberikan adalah tidak boleh diterima dan dianggap sebagai 1 alasan untuk melakukan serangan seksual.
Tindakan yang perlu dilakukan
Apa yang perlu anda lakukan jika pasangan anda melakukan stealthing kepada anda?
Sekiranya anda syak kondom telah ditanggalkan semasa hubungan seksual, berikut beberapa perkara yang boleh dilakukan untuk melindungi tahap kesihatan anda:
Perkara paling utama adalah untuk mengetahui bahawa ia bukan kesalahan anda.
Ini kerana anda telah bersetuju untuk melakukan aksi seks dengan kondom dan pasangan anda mencabutnya tanpa bertanyakan kepada anda.
Ia bermakna mereka telah melanggar perjanjian yang telah dibuat sebelum melakukan seks bersama.
Jika stealthing berlaku, anda disarankan untuk melakukan pemeriksaan kesihatan seksual anda.
Jalani ujian untuk memastikan keadaan sebenar tahap kesihatan anda. Ini membolehkan anda mengetahui langkah seterusnya dalam penjagaan kesihatan.
Jika anda bimbang dengan kemungkinan hamil, pengambilan kontraseptif kecemasan boleh membantu sehingga 5 hari selepas hubungan seks berlangsung.
Jika anda masih berasa selamat dengan pasangan, berbincanglah dengan si dia.
Biarkan si dia mengetahui bahawa aksi seks yang dilakukan tersebut adalah tidak wajar dan telah melanggar perjanjian bersama untuk memakai kondom.
Jelaskan kepadanya bagaimana perlakuan seks itu boleh meningkatkan risiko kehamilan atau jangkitan STD.
Seperti dinyatakan, stealthing yang dilakukan secara curi-curi ini boleh menyebabkan anda mengalami kesan emosi atau psikologi.
Jika anda tidak berani untuk meluahkan kepada pasangan, berkongsilah masalah anda dengan individu yang dipercayai atau profesional.
Terdapat banyak kaedah kawalan kelahiran yang tidak boleh dirosakkan oleh pasangan anda. Antaranya seperti suntikan, implan atau IUD.
Jika anda sudah menggunakan sebarang bentuk alat kontraseptif, jangan lupa untuk tetap menyediakan pil kontraseptif kecemasan!
Dalam ikatan suami isteri, perhubungan yang sihat perlulah berlandaskan kepercayaan, rasa hormat dan persetujuan bersama.
Pasangan anda berhak untuk berasa selamat dan disokong dalam hubungan yang terjalin. Pastinya tiada siapa mahu melakukan serangan seksual kepada pasangan, kan?
Sebaiknya, antara suami isteri haruslah menghormati kehendak pasangan apabila memilih untuk menggunakan kondom sebagai alat kawalan kelahiran semasa hubungan seks.
Hello Health Group tidak menawarkan nasihat perubatan, diagnosis atau rawatan.
https://www.bedsider.org/features/1073-what-is-stealthing-and-why-is-it-wrong / Accessed on June 30, 2020
https://www.independent.co.uk/life-style/love-sex/stealthing-man-take-off-condom-sex-no-consent-rape-sexual-assault-a7740611.html / Accessed on June 30, 2020
https://www.loveisrespect.org/content/stealthing-when-consensual-sex-becomes-rape/ / Accessed on June 30, 2020
http://www.astroawani.com/berita-malaysia/kondom-dicabut-ketika-hubungan-seks-wanita-buat-laporan-polis-213267 / Accessed on June 30, 2020
Isteri Hamil Juga Walau Beraksi Guna KONDOM? Ini 7 Sebab Ia Mungkin 'Bocor'!
Jangan Main Sarung Saja! Ini Cara Betul Guna Kondom, Baru Enjoy Masa Beraksi
Ditulis oleh Asyikin Md Isa Disemak pada 09/12/2020
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.